[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Prosiect Ewropeaidd yw \u2018F4S3\u2019 sy\u2019n ceisio uwchsgilio cyflogeion newydd yn y sector gwirfoddol drwy ddatblygu rhaglen hyfforddi gynefino lefel mynediad."}, {"text_idx": "#000009", "text": "Mae CGGC yn gweithio gyda phartneriaid ledled Ewrop i hwyluso\u2019r llwybr i gyflogeion newydd mewn mudiadau gwirfoddol fel rhan o brosiect \u2018Sylfeini ar gyfer y Trydydd Sector\u2019 (F4S3) Erasmus+."}, {"text_idx": "#000010", "text": "Mae\u2019r sector gwirfoddol Ewropeaidd yn sector economaidd mawr gydag oddeutu 13 miliwn o weithwyr cyfwerth ag amser llawn, ynghyd ag 16 miliwn o wirfoddolwyr. Mae\u2019r economi Ewropeaidd a llawer o\u2019n cymorth cymdeithasol a dinesig ni\u2019n dibynnu\u2019n fawr ar sector iach sydd a\u0302\u2019r gallu i ddenu a chadw dawn o ansawdd uchel."}, {"text_idx": "#000011", "text": "Mae llawer o\u2019r staff sy\u2019n gweithio yn y sector ar gontractau tymor byr, yn cael cyflogau isel a chydag ychydig iawn o bosibiliadau i uwchsgilio\u2019u hunain. Mae prosiect F4S3 yn mynd i\u2019r afael a\u0302\u2019r angen i drechu trosiant staff, lludded a llwybrau aneglur i ddatblygu gyrfa a symudedd o fewn y sector."}, {"text_idx": "#000012", "text": "Mae F4S3 yn darparu rhaglen gynefino lefel mynediad ar gyfer staff sy\u2019n dod i mewn i\u2019r sector gwirfoddol. Bydd y rhaglen hon yn gyflwyniad i\u2019r sector, gyda phwyslais ar ddatblygiad personol a sgiliau craidd sy\u2019n benodol i\u2019r sector. Drwy ddefnyddio bathodynnau digidol, gallwn ni ddilysu\u2019r sgiliau a enillwyd gan gyfranogwyr ar y rhaglen a chaniata\u0301u iddyn nhw gael eu defnyddio ar gyfer datblygiad personol a datblygiad gyrfa."}, {"text_idx": "#000014", "text": "Bydd y rhaglen yn cael ei chyflwyno yng ngwlad pob partner gan y partner lleol. Bydd y rhaglen yn defnyddio dull dysgu cyfunol, gyda dysgu wyneb yn wyneb ac ar-lein. Bydd yr hyfforddiant yn canolbwyntio ar y dysgwr a dadansoddiad o anghenion hyfforddi\u2019n cael ei gynnal cyn yr hyfforddiant."}, {"text_idx": "#000016", "text": "Bydd yn gwneud y cyfranogwyr yn fwy hyderus ac effeithiol yn eu swyddi mewn mudiadau gwirfoddol ac yn rhoi sgiliau wedi\u2019u dilysu iddynt a fydd yn eu helpu i ddatblygu gyrfa\nBydd yn helpu mudiadau gwirfoddol gyda\u2019u proses o gynefino staff newydd a chyda llesiant yn y gwaith\nBydd y deunyddiau a gynhyrchir gan F4S3 ar gael ledled Ewrop ar o\u0302l i\u2019r prosiect ddod i ben"}, {"text_idx": "#000017", "text": "Caiff y prosiect Sylfeini ar gyfer y Trydydd Sector (2020 \u2013 2022) ei gyllido gan raglen Erasmus+."}, {"text_idx": "#000018", "text": "Datblygu hyfforddiant, cynnwys a system dilysu sgiliau\u2019r rhaglen, a hyfforddi\u2019r hyfforddwyr (rhwng mis Rhagfyr 2021 a mis Tachwedd 2021)\nDau beilot o\u2019r rhaglen (rhwng mis Rhagfyr 2021 a mis Mehefin 2022)\nYsgrifennu cynllun strategaeth drosglwyddo ac adroddiad (rhwng mis Gorffennaf a mis Tachwedd 2022)"}, {"text_idx": "#000020", "text": "Ewch i wefan y prosiect yn ."}, {"text_idx": "#000024", "text": "Ymunwch a\u0302 ni ar y cyfryngau cymdeithasol"}]